Il-maltemp ikompli jippersisti. L-Uffiċju meterjoloġiku qed ibassar ħalbiet qawwija tax-xita li jkunu bir-ragħad u bil-buffuri tar-riħ matul il-jum tas-Sibt. Din it-twissija se tibqa' fis-seħħ sa nofsinhar u tista' terġa' tiġġedded aktar tard. L-uffiċju għamel twissija ta' riħ qawwi hekk kif ir-riħ mix-Xlokk se jkun qawwi fuq il-Gżejjer Maltin speċjalment fl-inħawi fejn jaqbel. Din it-twissija tibqa' fis-seħħ sal-11 ta' dalgħodu. Il-baħar se jkun qawwi li jsir moderat għall-qawwi matul il-lejl, u għalhekk wieħed għandu jevita li jipparkja mal-kosta.